Այն հարցին, թե արդյուք իր կարծիքով այս պահին ՀՀԿ-ն ցանկություն ունի գնալ արտահերթ ընտրությունների, Միրզոյանն արձագանքեց․ - «Հայաստանում ամեն բան կախված է քաղաքացիների կամքից: Սա մեկ: Երկրորդը, ենթադրել կարելի է, որ ընտրությունները տեղի են ունենալու այն ժամկետներում, որը նշված է Կառավարության ծրագրում, և որը, ի դեպ, հավանություն է ստացել Ազգային ժողովի կողմից, այն է՝ մեկ տարվա ընթացքում, հիմա ոնց որ թե տասնմեկ, տասը ամիս է մնում: Այնպես որ, այդ ժամկետների մեջ էլ կարելի է ենթադրել»: